**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.04.2018, ora 08.00 – 21.04.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 21.04.2018, ora 07.00**

**RÂURI**

**Debitele au fost, în general, în scădere**, exceptând râurile din bazinele hidrografice Crasna, Barcău, Buzău, Bârlad, cele din Dobrogea, unde au fost relativ staţionare.

Se situează peste **COTA DE ATENŢIE,** prin propagare,râul Prut la s.h. Oancea (440+6)-jud.GL.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vișeu, Someșul Mic, Bega Veche, Bârzava, Vedea, Prahova, Bistriţa, cursurile superioare ale Someșului, Jiului și Ialomiței, cursul superior al Prutului, cursul mijlociu şi inferior al Argeşului, cursul inferior al Prutului şi pe cele din Dobrogea și mai mici (sub 30% din normalele lunare) pe râurile din bazinele hidrografice Bârlad și Jijia**.**

**Debitele vor fi, în general, în scădere**, exceptând râurile din bazinele hidrografice: Someşul Mic, Crasna, Barcău, Bârlad şi cele din Dobrogea, unde vor fi relativ staţionare.

Sunt posibile creşteri izolate de niveluri şi debite pe unele râuri mici din zonele de munte, ca urmare a precipitațiilor slabe prevăzute.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 20.04 – 21.04.2018 a fost în scădere, având valoarea de 9.000 m3/s, peste media multianuală a lunii aprilie (7900 m3/s).

În aval de Porţile de Fier debitele au fost în scădere.

Din informațiile primite până la ora 6.00, nivelurile se situează peste FAZA I DE APĂRARE la staţiile hidrometrice: Bechet (550+3)– jud. DJ, Zimnicea (530+7) – jud. TR, Feteşti (565+20) – jud. IL, Cernavodă (500+40)– jud. CT, Hârşova (580+10) – jud. CT, Brăila (560+14) – jud. BR, Isaccea (380+70) – jud. TL și Tulcea (320+41) – jud. TL.

Este în vigoare AVERTIZAREA HIDROLOGICĂ nr. 27 din 17.04.2018.

**Debitul la intrarea în ţară (secţiunea Baziaş) va fi în scădere (8.900 m3/s).**

În aval de Porţile de Fier, debitele vor fi în scădere.

Nivelurile se vor situa peste FAZA I DE APĂRARE, pe sectoarele Cernavodă – Hârşova, Isaccea – Tulcea, la Fetești și Brăila din judeţele Ialomiţa, Constanţa, Brăila şi Tulcea.

Se menţineîn vigoare **AVERTIZAREA HIDROLOGICĂ nr. 27** din 17.04.2018.

**Se situează în faza I de apărare următoarele sectoare de dig:**

-Potelu Corabia – jud. Olt;

- Bujoru – Pietroşani, Zimnicea – Năsturelu, Seaca-Zimnicea amonte, Seaca-Zimnicea aval - jud. Teleorman.

- Vedea-Slobozia, Vedea-Petroşani şi Gostinu- Greaca –Argeş, jud. Giurgiu;

- dig Brăila-Dunăre-Siret, Călmăţui-Gropeni-Chişcani (comp. 1, 2), Vărsătura - județul Brăila.

- Dig Ostrov, Băneasa, Dig Oltina, Dunăreni, Zavalu, Topalu I, Raşova, Cochirleni, Dunărea, Dig Dunărea (pr. Dunărea), Topalu II, Hârşova-Ciobanu (C7 km 2+500, C6 km 13+950), județul Constanţa;

- Pardina, Crişan, Tulcea-Nufăru, dig. Sf. Gheorghe (adminstrare ANAR), dig loc. Mahmudia, Periprava (administrare consilii locale) - jud. Tulcea;

**Se situează în faza a II-a de apărare următoarele sectoare de dig:**

- Dig Brateşul de Jos – jud. Galați.

- Filipoiu, Gemenele, Măicanu, Bălaia, Lunguleţu, Băndoiu, Titcov şi Măraşu din I.M.B, dig Municipiu, Noianu-Chişcani, Călmăţui-Gropeni-Chişcani (comp 3), - județul Brăila.

- Dig Ciobanu- Gârliciu (km 19+150, km 21+950, C2 km 25+450), – jud. Constanța;

- dig Smârdan 23 August I, Canton km 30 Ciulineţ, Ciulineţ Isaccea, Letea, Gârliciu Dăeni, Ostrov-Peceneaga, Peceneaga-Turcoaia, Macin-Iglita-Carcaliu, 23 August-Grindu, Grindu-Canton km 30, T. Vladimirescu, (administrarea ANAR), dig. loc. Chilia Veche, dig. loc. Măcin (administrare consilii locale) - jud. Tulcea;

**Se situează în faza a III-a de apărare următoarele sectoare de dig:**

- dig Smârdan 23 August II, Gorgova, dig R3, R4, din administrarea ANAR, dig loc. Smârdan, loc. Nufăru-Victoria (administrare consilii locale), dig  Şosea Măcin-Smârdan – administrarea Companiei Naţionale de Străzi şi Drumuri Naţionale - județul Tulcea.

**2.** **Situaţia meteorologică în intervalul 20.04.2018, ora 09.00 – 21.04.2018, ora 06.00**

**ÎN ŢARĂ**

**Vremea a fost predominant frumoasă** și deși valorile termice diurne au scăzut față de cele din ziua precedentă, acestea au fost apropiate de cele climatologic specifice acestei date, sau chiar mai ridicate în jumătatea de vest a țării. Cerul a fost variabil, cu unele înnorări în regiunile extracarpatice și în zona montană și doar cu totul izolat și trecător s-au semnalat ploi slabe, însoțite în Muntenia și de descărcări electrice. Vântul a suflat moderat, cu intensificări în estul și în sud-estul teritoriului, unde la rafală s-au atins viteze de până la 65 km/h, precum și la munte, în special pe creste, unde vitezele au depășit 75...85 km/h, iar în celelalte regiuni, intensificările fost locale și la cote mai reduse. Stratul de zăpadă s-a menținut în zona montană, la peste 1800 m altitudine, cu grosimi - în platformele stațiilor meteorologice - de până la 170 cm în Masivul Făgăraș. Temperaturile maxime s-au încadrat între 15 grade la Întorsura Buzăului și 25 de grade la Băile Herculane, iar la ora 06.00 se înregistrau valori termice cuprinse între -2 grade la Întorsura Buzăului și 14 grade la Șiria.

***Observatie:*** *Începând de ieri, de la ora 06.00, au fost în vigoare 8 mesaje de atenționare - cod galben - de fenomene meteorologice periculoase imediate, 3 emise de SRPV Bacău, câte 2 emise de SRPV Craiova și CNPM București pentru Muntenia și 1 emisă de SRPV Constanța.*

**LA BUCUREŞTI**

**Deși valorile termice diurne au scăzut** față de cele din ziua precedentă, acestea au caracterizat totuși o vreme ușor mai caldă decât ar fi normal la această dată. Cerul a fost variabil, cu unele înnorări în cursul după-amiezii. Vântul a suflat, în general, moderat ziua, apoi a slăbit în intensitate. Temperatura maximă a fost de 19 grade la Afumați, 20 de grade la Băneasa și 22 de grade la Filaret, iar la ora 06.00 se înregistrau 8 grade la Băneasa, 12 grade la Afumați și 13 grade la Filaret.

**3. Prognoza meteorologică în intervalul 21.04.2018, ora 09.00 – 22.04.2018, ora 09.00**

**ÎN ŢARĂ**

**Vremea va deveni frumoasă** și se va încălzi ușor. Cerul va fi variabil la senin și doar cu totul izolat, la munte, vor fi posibile ploi slabe, de scurtă durată. Vântul va sufla slab și moderat, cu unele intensificări pe crestele montane. Temperaturile maxime se vor încadra între 16 și 26 de grade, cu cele mai scăzute valori pe litoral, iar cele minime se vor situa între 2 și 14 grade. Dimineața și noaptea izolat vor fi condiții  de ceață.

**LA BUCUREŞTI**

**Vremea va deveni frumoasă** și se va încălzi ușor. Cerul va fi variabil, mai mult senin dimineața și noaptea. Vântul va sufla slab și moderat. Temperatura maximă va fi în jurul a 23 de grade, iar cea minimă de 9...11 grade.

**4. Buletin nivometeorologic valabil pentru masivele Bucegi şi Făgăraş (versantul nordic)**

**emis pentru perioada 20 aprilie 2018 ora 21 – 21 aprilie 2018 ora 21.**

**STAREA STRATULUI DE ZĂPADĂ în ultimele 24 de ore:**

Vremea a fost apropiată de normalul termic al perioadei. Cerul a fost variabil, temporar noros. Vântul a suflat în general moderat, cu intensificări de 50-60 km/h, iar pe creste de 100 km/h. În zona înaltă local s-a semnalat ceaţă, asociată şi cu depunere de chiciură la Vf. Omu. Stratul de zăpadă a scăzut cu până la 3 cm, iar la ora 15 acesta măsura: 171 cm la Bâlea-Lac şi 142 cm la Vf. Omu.

**EVOLUŢIA VREMII PENTRU INTERVALUL 20.04.2018 ora 21 – 21.04.2018 ora 21:**

Vremea va fi, în general, frumoasă şi caldă. Cerul va fi variabil spre senin. Vântul va sufla moderat, cu intensificări temporare de 50-60 km/h în zona înaltă.

**Peste 1800 m:** temperaturi minime: -7 la -2 gr.C; temperaturi maxime: 4 la 8 gr.C

**Sub 1800 m:** temperaturi minime: -2 la 1 gr.C; temperaturi maxime: 8 la 14 gr.C.

**STABILITATEA ȘI EVOLUŢIA STRATULUI de ZĂPADĂ:**

**La altitudini de peste 1800 m: RISC ÎNSEMNAT (3)**

Datorită temperaturilor nocturne scăzute la suprafaţa stratului se vor forma cruste subţiri de gheaţă, care se vor topi în cursul zilei din cauza temperaturilor pozitive, iar zăpada va continua să se umezească. Pe pantele suficient de înclinate se mai pot declanşa avalanşe de topire, atât spontan cât şi la supraîncărcări cu turişti sau schiori.

Notă: La altitudini mai mici de 1800 m stratul de zăpadă este în general discontinuu. Pe firul văilor şi în zonele adăpostite se mai găsesc depozite de zăpadă, aflate în topire.

**Notă: RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Argeş Vedea şi GNM, Comisariatul Judeţean** Argeş revin cu informaţii suplimentare referitoare la poluarea de la data de 18.04.2018, a cursului de apă Geamăna, în zona comunei Albota, judeţul Argeş, cauzată de deversarea de levigat provenit de la depozitul conform de deşeuri Albota pe terenuri din imediata apropiere, scurgerea ajungând până în pârâul Geamăna; unda de poluare s-a întins pe circa 8000 m până în râul Argeş.

S-a intervenit pentru stoparea scurgerilor în pârâu prin săparea unei gropi de retenție.

Reprezentanții ABA Argeș Vedea și cei ai GNM – CJ Argeș au dispus firmei Girexim Universal SA următoarele măsuri:

- se interzice evacuarea oricăror scurgeri de levigat sau deversarea de ape uzate neepurate în apele de suprafață riverane depozitului de deșeuri administrat și nici pe terenurile riverane depozitului de deșeuri – termen: permanent;

- ecologizarea canalelor afectate de scurgerile de levigat de la Depozitul ecologic de deșeuri menajere Albota până la confluența acestora cu pârâul Geamăna Mare - termen:17.05.2018;

- continuarea vidanjării levigatului și bașa de colectare executată pentru împiedicarea scurgerilor în pârâul Geamăna Mare până la finalizarea lucrărilor de ecologizare impuse – termen: 17.05.2018;

- notificarea GNM-SCJ Argeș și ABA Argeș Vedea cu privire la realizarea măsurii nr. 2 – termen: 18.05.2018.

**ABA Argeş Vedea Piteşti** revine cu informaţii suplimentare cu privirea la poluarea accidentală de la data de 18.03.2018, în jurul orei 19.30, ca urmare scurgerilor de produs petrolier (ţiţei) pe Valea Ciorila (afl. stânga al r.Vedea) şi 8 km pe râul Vedea, pe raza comunei Fageţelu, sat Chilia, judeţul Olt, din cauza coroziunii conductei de transport, aparţinând SC Conpet SA.

- În data de 19.04.2018 firma de ecologizare ENVIROTECH a intervenit continuând lucrările de decopertare mecanizată a terenului arabil infestat şi de colectare manuală, în saci de plastic a vegetaţiei infestate din pădure.

- Lucrările de ecologizare din zonă continuă.

**ABA Siret Bacau** revine cu informaţii referitoare la poluarea accidentală a apei r. Tazlăul Sărat cu uşoare irizaţii de produs petrolier pe luciul de apă, de la data de 18.04.2018, în jurul orei 07:00, pe teritoriul UAT Zemeş, judeţul Bacău, în zona traversare a conductei de pompare de la Parc 614 Tazlau la Depozitul Alboteşti, ASSET VIII Moldova Nord, ca urmare a scurgerii printr-o fisură a unei cantitaţi de cca. 65 litri de produs petrolier pe malul drept al r. Tazlăul Sărat. OMV Petrom a intervenit prin montarea a 4 baraje absorbante.

Rezultatele analizelor fizico-chimice efectuate de către Laboratorul de Calitate a Apei Bacău indică faptul că starea de calitate a apei în secţiunile analizate nu a fost modificată şi se încadrează în tipologia cursului de apa caracteristică zonei (conform tabel analize):

Tabel: Rezultatul analizelor **pe probele de apa prelevate din** r. Tazlăul Sărat **în 18.04.2018**:

Secţiunea pH la Indice de Indice total

25 grC permanganat de hidrocarburi

(unitati pH) (mgO2/l) (mg/l)

------------------------------------------------------------------------------

1. r.Tazlăul Sarat

50 m amonte 6.9 14.69 0.453

incident

--------------------------------------------------------------------------------

2. r. Tazlălul Sarat

zona incident 8.3 11,42 0.221

--------------------------------------------------------------------------------

3. r. Tazlăul Sarat

1 km aval 8.6 11,42 0.865

Incident

---------------------------------------------------------------------------------

**ABA Mureş** revine cu informaţii referitoare la poluarea cursului de apă Ditrău, la 70 m amonte de confluență cu r. Mureș, la data de 11.04.2018, pe raza localităţii Remetea, judeţul Harghita, cauzată de evacuarea de ape menajere, în urma unei defecţiuni tehnice la căminul de vizitare al reţelei de canalizare din localitate a SC Redisza SA Remetea. Nu s-a înregistrat mortalitate piscicolă.

S-au recoltat trei probe de apă, o probă din sursa de apă uzată neautorizată, două probe din apa de suprafață, amonte și aval de sursa de poluare a pr. Ditrău (ataşat analize de laborator).

Tabel: Rezultatul analizelor **pe probele de apa prelevate din** pr. Ditrău **în data de 11.04.2018**:

|  |  |  |  |  |  |  |
| --- | --- | --- | --- | --- | --- | --- |
| Indicatorul de calitate | U.M. |  | Apă de suprafață, pr Ditrău **aval 30m** de sursa de evacuare apă uzată **Pr 2** |  |  |  |
| Apă de esuprafață, pr Ditrău  **amonte 10m** de sursa de evacuare apă uzată  **Pr 3** | **Limite conform Ordinului nr. 161/2006 pentru clasa a II-a de calitate-ape de suprafata** | Sursa de evacuare neautorizată de apă uzată, din rețeaua de canalizare **Pr 1** | **Limitele indicatorilor de calitate a apelor uzate evacuate conf. Autorizatie de gospodarire a apelor**  **nr.288/2015-2018** |
| pH | Unit.pH | **7,6(23,1 ºC)** | **7,7(23,3 ºC)** | **6,5-8,5** | **7.8(24,3 ºC)** | **6,5-8,5** |
| Materii in suspensie | mg/l | **14,6** | **41,8** |  | **46,4** | **35** |
| Reziduu filtrabil uscat la  105 ºC | mg/l | **112** | **164** | **750** | **556** | **2000** |
| CCO-Cr | mg/l O2 | **17,0** | **19,8** | **25** | **80,1** | **125** |
| CBO5 | mg/l O2 | **2,77** | **3,82** | **5** | **31,9** | **25** |
| Amoniu N/ NH4+ | mg/l | **< LD** | **1,62 N** | **0,8** | **18,0/23,1** | **3** |
| Azot total | mg/l N | **1,03** | **3,56** | **7** | **26,0** | **15** |
| Fosfor total | mg/l P | **0,104** | **0,231** | **0,2** | **1,9** | **2** |
| Agenți de suprafață anionici (detergenți) | mg/l | **<0,1** | **0,108** | **0,2** | **0,97** | **0,5** |
| Extractibile | mg/l N | **<5,0** | **<5,0** |  | **<5,0** | **20** |

• Se observă valori neconforme ale concentrațiilor indicatorilor materii în suspensie, materii organice (CCO-Cr, CBO5), nutrienți: azot amoniacal (N/ NH4+), azot total, detergenți în apa uzată evacuată neautorizat.

• În secțiunea cursului de apă (pr. Ditrău) aval 30 m de deversare, concentrația azotului amoniacal (N/ NH4+) este crescută de două ori față de limita conform Ordinului 161/2006, pentru clasa a II-a de calitate - ape de suprafață, de asemenea valoare crescută la concentrația fosforului total.

• Valorile neconforme ale indicatorilor au fost cauzate de poluarea specifică apelor uzate menajere, evacuate neautorizat din rețeaua de canalizare a SC Redisza SA, din localitatea Remetea, jud Harghita.

Reprezentanţii SH Gheorgheni / ABA Mureș s-au deplasat în teren şi s-a identificat că această poluare s-a produs în urma defectării pompelor unei staţii de pompare, care transporta apele uzate către staţia de epurare;

- În urma intervențiilor efectuate de echipele de intervenție a SC Redisza SA, evacuarea neautorizată a apelor uzate din rețeaua de canalizare a fost stopată. SC Redisza SA a fost sancționată cu AVERTISMENT conform OG nr.2/2001. Se vor calcula penalități pentru depăşirea limitelor autorizate.

**A.B.A. Mureş şi G.N.M. C.J. Alba** revin cu informaţii despre poluarea apei râului Mureş, produsă la data de 13.04.2018, ora 12.40, în zona localităţii Iernut, judeţul Mureş, ca urmare a evacuării accidentale a circa 1 mc de emulsie apă-ulei (ulei pentru turbine tip MOL Turbine 46 K şi 32 K), prin gura de evacuare nr.2, situată la circa 100 m în aval de barajul de captare apă industrială a SNGN ROMGAZ – Sucursala de Producţie Energie Electrică Iernut. Nu s-a înregistrat mortalitate piscicolă.

Pe teritoriul județului Alba, pelicula a fost observată în dimineața zilei de 14.04.2018. Unda poluantă a fost urmărită în șase secțiuni ( Ocna Mureș, Ciumbrud, Căpud, Mihalț, Alba Iulia și Șibot). În timpul zilei de 14.04.2018, unda poluantă a parcurs distanța între localitațile Aiud-Ciumbrud și Alba Iulia. Conform analizelor efectuate, s-a constatat o scădere a parametrului – indice de hidrocarburi – valoarea maximă determinată fiind de 1,17 mg/l în secţiunea Cabud. Valorile concentrațiilor acestui indicator în râul Mureș, în secțiunile monitorizate au depăşit limita admisă conform cu Ordinul 161/2006-cls II-a ( 0,200 mg/l). Valorile concentrațiilor în oxigen dizolvat - r. Mureș, în secțiunile analizate, sunt conforme cu limitele Ordinului 161/2006-cls. II -obiectiv țintă. Nu a existat riscul lipsei de oxigen în râu, neformându-se pelicule compacte care să împiedice transferul de oxigen. ( s-au format pelicule dispersate pe r. Mureș ).

Rezultatul analizelor pe probele de apă prelevate la data de 16.04.2018, în judeţul Hunedoara, se prezintă astfel:

|  |  |  |  |  |
| --- | --- | --- | --- | --- |
| Nr.crt. | Sectiune prelev.  data/ora prelevarii | **pH**(temp.de masurareoC)  unit pH | Oxigen dizolvat mg/l O2 | Subst. extractibile  mg/l |
| 1 | Râul Mureş - Mintia  16.04.2018/9.15 | 7.8 (t măs-20.1OC) | 10.5 | <5.0 |
| 2 | Râul Mureş -Zam  16.04.2018/10.20 | 6.81 (t măs-24.0 OC) | 10.0 | <5.0 |
| **Limite admise conf. Ord 161/2006 pt. clasa aII-a de calitate** | | **6.5 – 8.5** | **7** | **-** |

În urma efectuării analizelor, pe probele de apă recoltate la data de 16.04.2018, din secţiunile Mintia şi Zam, se constată că indicatorul substanţe extractibile cu solvenţi organici are valorile sub limita de detecţie, respectiv < 5 mg/l, ceea ce confirmă faptul că unda de poluare nu s-a resimţit la nivel de judeţ Hunedoara.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 19.04.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană, cu valoarea limită zilnică de 50 µg/mc.

**GNM CJ Covasna** informează despre **o poluare a aerului atmosferic, în loc. Covasna, jud. Covasna, ca urmare a izbucnirii unui incendiu, la data de 20.04.2018, ora 06.00, la Depozitul de materiale de construcţii şi echipamente sanitare, de pe str. Ştefan cel Mare nr**. 48. A intervenit ISU Covasna şi Târgu Secuiesc cu două autospeciale pentru stingerea incendiului.

**GNM CJ Prahova** informează despre **producerea unui incendiu, la data de 19.04.2018, ora 21.00, la rampa de deşeuri menajere şi asimilabile aparţinând VITALIA SPM-TD SRL, din localitatea Boldeşti Scăieni, jud. Prahova, ca urmare a autoaprinderii acestora. Au ars deşeuri din celula 5 pe o suprafaţă de 600 mp**, care a condus la emisii semnificative în atmosferă, fum dens vizibil la distanţe mari. La locul incendiului s-au deplasat două echipaje de intervenţie a ISU Prahova. La data de 20.04.2018, ora 05.00, incendiul a fost lichidat. Se va reveni cu informaţii suplimentare.

1. **În domeniul solului şi vegetaţiei**

**GNM CJ Prahova** informează despre **producerea unei poluări a solului, la data de 20.04.2018, ora 12.20, în loc. Boldeşti Scăieni, str. Morii nr. 40, jud. Prahova, cu ape uzate tehnologice, ca urmare a avariei conductei tehnologice, a SC Agrisol Internaţional RO SRL Abator Boldeşti Scăieni, la staţia de epurare situată la 500 m de Abator. S-au poluat 30 mp teren proprietate privată şi 20 mp teren domeniu public.** S-a oprit pomparea în conducta avariată, se intervine pentru cuponarea conductei în zona avariei.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.04.2018 - 20.04.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE